ΠΕΡΙΕΧΟΜΕΝΑ
ΑΠΟΦΑΣΕΙΣ
Επικαιροποίηση του Κανονισμού Διδακτορικών
Σπουδών του Τμήματος Γεωπονίας - Αγροτεχνολογίας της Σχολής Γεωπονικών Επιστημών του
Πανεπιστημίου Θεσσαλίας.
Επικαιροποίηση του Κανονισμού Διδακτορικών
Σπουδών του Τμήματος Πληροφορικής με Εφαρμογές στη Βιοϊατρική της Σχολής Θετικών Επιστη-
μών του Πανεπιστημίου Θεσσαλίας.
ΑΠΟΦΑΣΕΙΣ
Αριθμ. 10513/25/ΓΠ
(1)
Επικαιροποίηση του Κανονισμού Διδακτορικών
Σπουδών του Τμήματος Γεωπονίας - Αγροτεχνολογίας της Σχολής Γεωπονικών Επιστημών του
Πανεπιστημίου Θεσσαλίας.
Η ΣΥΓΚΛΗΤΟΣ
ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ
Έχοντας υπόψη:
1. Τον ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της ποιότητας, της
λειτουργικότητας και της σύνδεσης των Α.Ε.Ι. με την κοινωνία και λοιπές διατάξεις» (Α’ 141) και συγκεκριμένα τα
άρθρα 90 - 97 αυτού.
2. Την υπό στοιχεία 135557/Ζ1/1-11-2022 εγκύκλιο του
Υπουργείου Παιδείας και Θρησκευμάτων «Εφαρμογή
των διατάξεων του ν. 4957/2022 “Νέοι ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των ΑΕΙ με
την κοινωνία και λοιπές διατάξεις” (Α’ 141) για την οργάνωση και λειτουργία προγραμμάτων μεταπτυχιακών
σπουδών και λοιπά θέματα».
3. Το άρθρο 34 του ν. 5128/2024 (Α’ 118).
4. Τον ν. 4386/2016 «Ρυθμίσεις για την έρευνα και άλλες διατάξεις» (Α’ 83).
4. Την υπ’ αρ. 1569/21-3-2023 κοινή υπουργική απόφαση «Καθορισμός ειδικών ζητημάτων που αφορούν στην
εκπόνηση Βιομηχανικών Διδακτορικών και τη χρηματοδότησή τους από πόρους του Ταμείου Ανάκαμψης και
Ανθεκτικότητας» (Β’ 1827).
5. Τον ν. 4310/2014 «Έρευνα, Τεχνολογική Ανάπτυξη
και Καινοτομία και άλλες διατάξεις» (Α’ 258).
6. Τον ν. 4589/2019 «Συνέργειες Εθνικού και Καποδιστριακού Πανεπιστημίου Αθηνών, Γεωπονικού Πανεπι-
στημίου Αθηνών, Πανεπιστημίου Θεσσαλίας με τα Τ.Ε.Ι.
Θεσσαλίας και Στερεάς Ελλάδας, Παλλημνιακό Ταμείο
και άλλες διατάξεις» (Α’ 13).
7. Την υπό στοιχεία 1618/21/ΓΠ/1-02-2021 (Β’ 574)
απόφαση της Συγκλήτου του Πανεπιστημίου Θεσσαλίας, με την οποία εγκρίθηκε ο Κανονισμός Διδακτορικών
Σπουδών του Τμήματος Γεωπονίας - Αγροτεχνολογίας.
8. Την υπό στοιχεία 5913/24/ΓΠ/2024 (Β’ 2144) απόφαση της Συγκλήτου του Πανεπιστημίου Θεσσαλίας
με την οποία εγκρίθηκε ο Κανονισμός Μεταπτυχιακών
και Διδακτορικών Σπουδών του Πανεπιστημίου Θεσσαλίας.
9. Την απόφαση της υπ’ αρ. 124/10-02-2025 συνεδρίασης της Συνέλευσης του Τμήματος, σύμφωνα με
το υπό στοιχεία 4385/25/ΓΠ/13-02-2025 έγγραφό του,
που αφορά στην επικαιροποίηση του Κανονισμού Διδακτορικών Σπουδών σύμφωνα με τις ισχύουσες διατάξεις
του ν. 4957/2022 και του Κανονισμού Μεταπτυχιακών και
Διδακτορικών Σπουδών του Ιδρύματος.
10. Το γεγονός ότι οι διατάξεις της παρούσας απόφασης δεν αφορούν σε διοικητική διαδικασία για την οποία
υπάρχει υποχρέωση καταχώρισης στο ΕΜΔΔ - ΜΙΤΟΣ.
11. Το γεγονός ότι από τις διατάξεις της απόφασης
αυτής δεν προκαλείται δαπάνη σε βάρος του Προϋπολογισμού του Ιδρύματος, αποφασίζει:
Την τροποποίηση του Κανονισμού Διδακτορικών
Σπουδών του Τμήματος Γεωπονίας - Αγροτεχνολογίας
του Πανεπιστημίου Θεσσαλίας, ως ακολούθως:
Άρθρο 1
Σκοπός
Ο τρίτος κύκλος σπουδών του Τμήματος Γεωπονίας Αγροτεχνολογίας περιλαμβάνει την εκπόνηση Διδακτο-
ρικής Διατριβής και ολοκληρώνεται με την απονομή
διδακτορικού τίτλου. Αποσκοπεί στην προαγωγή της
πρωτότυπης και καινοτόμου επιστημονικής έρευνας και
στη δημιουργία επιστημόνων ικανών να συμβάλλουν
στην εξέλιξη της γνώσης σε αντικείμενα που θεραπεύει
το Τμήμα, ώστε να είναι σε θέση να στελεχώσουν πανεΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
15 Απριλίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1855
16.04.2025 21:09:31
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1855/15.04.2025
πιστήμια, ερευνητικά κέντρα, επιχειρήσεις και οργανισμούς ιδιωτικού και δημόσιου τομέα στην Ελλάδα και
διεθνώς.
Άρθρο 2
Οργάνωση - Νομικό Πλαίσιο
Το Πρόγραμμα Διδακτορικών Σπουδών του Τμήματος
Γεωπονίας - Αγροτεχνολογίας οργανώνεται και λειτουργεί σύμφωνα με την ισχύουσα νομοθεσία, τον Κανονι-
σμό Μεταπτυχιακών και Διδακτορικών Σπουδών του
Π.Θ., καθώς και τις διατάξεις του παρόντος κανονισμού.
Η επιτυχής ολοκλήρωση των διδακτορικών σπουδών
οδηγεί σε τίτλο σπουδών επιπέδου οκτώ (8) του Εθνικού
και Ευρωπαϊκού Πλαισίου Προσόντων, σύμφωνα με το
άρθρο 47 του ν. 4763/2020.
Άρθρο 3
Όργανα Διοίκησης
Αρμόδια όργανα για τη λειτουργία του Προγράμματος
Διδακτορικών Σπουδών, είναι η Σύγκλητος του Π.Θ. και η
Συνέλευση του Τμήματος Γεωπονίας - Αγροτεχνολογίας,
ενώ υποστηρίζεται γραμματειακά και διοικητικά από τη
Γραμματεία του Τμήματος Γεωπονίας - Αγροτεχνολογίας,
η οποία, μεταξύ άλλων, έχει την ευθύνη για την προκήρυξη, τις εγγραφές και την τήρηση αρχείου.
Άρθρο 4
Προϋποθέσεις και Κριτήρια Εισαγωγής στο
Πρόγραμμα Διδακτορικών Σπουδών
4.1. Δικαίωμα υποβολής αίτησης για εκπόνηση διδακτορικής διατριβής στο Τμήμα έχουν όσοι πληρούν τις
κάτωθι προϋποθέσεις:
- Είναι κάτοχοι Διπλώματος Μεταπτυχιακών Σπουδών
(Δ.Μ.Σ.) Α.Ε.Ι. της ημεδαπής ή αναγνωρισμένου ως ισότιμου της αλλοδαπής ή
- Είναι απόφοιτοι προπτυχιακού προγράμματος σπουδών Α.Ε.Ι., κατ’ ελάχιστον πενταετούς διάρκειας, που
αντιστοιχεί σε τριακόσιες (300) πιστωτικές μονάδες του
Ευρωπαϊκού Συστήματος Μεταφοράς και Συσσώρευσης
Ακαδημαϊκών Μονάδων (ECTS).
4.2. Οι Έλληνες πτυχιούχοι πρέπει να γνωρίζουν επαρκώς τουλάχιστον την Αγγλική, οι δε αλλοδαποί επαρκώς
την ελληνική. Η γνώση άλλων διεθνών γλωσσών μπορεί
να κριθεί ότι επιβάλλεται από τη φύση του θέματος της
διατριβής.
4.3. Γλώσσα εκπόνησης της διατριβής είναι η ελληνική
ή η αγγλική.
4.4. H επιλογή των υποψηφίων διδακτόρων γίνεται
με συνεκτίμηση των βασικών και συμπληρωματικών
κριτηρίων.
Άρθρο 5
Διαδικασία προκήρυξης Υποψήφιων Διδακτόρων
5.1. Οι ενδιαφερόμενοι μπορούν να υποβάλλουν αίτηση στη Γραμματεία του Τμήματος:
α) Σε τέσσερις περιόδους κατά τη διάρκεια του ακαδημαϊκού έτους και ειδικότερα κατά τους μήνες Μάρτιο,
Ιούνιο, Σεπτέμβριο και Δεκέμβριο.
β) Μετά τη δημοσίευση σχετικής προκήρυξης ή πρόκλησης εκδήλωσης ενδιαφέροντος για εκπόνηση διδα-
κτορικής διατριβής σε ορισμένα θεματικά πεδία. Οι διαδικασίες και τα ειδικά κριτήρια αξιολόγησης της αίτησης
προβλέπονται στη σχετική προκήρυξη.
5.2. Οι υποψήφιοι υποβάλλουν στις παραπάνω ημερομηνίες αίτηση στη Γραμματεία του Τμήματος, στην οποία
αναγράφεται ο προτεινόμενος τίτλος, η προτεινόμενη
γλώσσα εκπόνησης και συγγραφής -η οποία μπορεί να
είναι διάφορη της ελληνικής- καθώς και ο προτεινόμενος
ως επιβλέπων της Διδακτορικής Διατριβής.
5.3. Η αίτηση συνοδεύεται από τα παρακάτω δικαιολογητικά:
α) Αντίγραφο πτυχίου και αναλυτική βαθμολογία προπτυχιακών σπουδών από ΑΕΙ της ημεδαπής ή αναγνω-
ρισμένου ως ισότιμου της αλλοδαπής.
β) Αντίγραφο Διπλώματος Μεταπτυχιακών Σπουδών
(της ημεδαπής ή αναγνωρισμένου ως ισότιμου της αλλοδαπής), καθώς και την αντίστοιχη αναλυτική βαθμο-
λογία.
γ) Αναλυτικό βιογραφικό σημείωμα.
δ) Προσχέδιο διδακτορικής διατριβής που συνυπογράφεται από τον αιτούντα και τον προτεινόμενο ως
επιβλέποντα.
ε) Πιστοποιητικά γλωσσομάθειας.
στ) Αποδεικτικά ερευνητικής ή/και επαγγελματικής
εμπειρίας (εφόσον υπάρχουν).
ζ) Αντίγραφα επιστημονικών δημοσιεύσεων (εφόσον
υπάρχουν).
η) Δύο συστατικές επιστολές από μέλη ΔΕΠ.
θ) Υπεύθυνη δήλωση ότι ο υποψήφιος δεν εκπονεί
άλλη διδακτορική διατριβή παράλληλα σε ελληνικό ή
ξένο Πανεπιστήμιο.
Άρθρο 6
Διαδικασία επιλογής υποψήφιων διδακτόρων
6.1. Η Γραμματεία του Τμήματος ελέγχει την τυπικότητα των αιτήσεων και των δικαιολογητικών σύμφωνα
με την ισχύουσα νομοθεσία και τον παρόντα κανονισμό
και κατόπιν διαβιβάζει τις αιτήσεις και τα συνημμένα
δικαιολογητικά στη Συνέλευση του Τμήματος.
6.2. Η Συνέλευση του Τμήματος, αφού λάβει υπόψη τις
αιτήσεις που έχουν υποβληθεί, τις ομαδοποιεί και ορίζει
μία τριμελή επιτροπή για την εξέτασή τους.
6.3. Η επιτροπή, που αποτελείται από μέλη Δ.Ε.Π. του
Τμήματος, εξετάζει τις αντίστοιχες αιτήσεις και τα συνυποβαλλόμενα έγγραφα και καλεί τους υποψηφίους
σε συνέντευξη. Κατόπιν υποβάλει στη Συνέλευση του
Τμήματος αναλυτικό υπόμνημα, στο οποίο αναγράφονται οι λόγοι για τους οποίους κάθε υποψήφιος/α πρέπει
ή δεν πρέπει να γίνει δεκτός/ή, καθώς και ο προτεινόμενος επιβλέπων, εφόσον αυτός δεν έχει προταθεί από
τον υποψήφιο.
Η Συνέλευση του Τμήματος, συνεκτιμώντας το υπόμνημα της επιτροπής και τη γνώμη του προτεινόμενου
επιβλέποντα, εγκρίνει ή απορρίπτει αιτιολογημένα
την αίτηση του/της υποψήφιου/ηφιας. Στην εγκριτική
απόφαση ορίζεται ο επιβλέπων, η τριμελής συμβουλευτική επιτροπή, κατόπιν εισήγησης του επιβλέπο-
ντα, καθώς και η γλώσσα συγγραφής της διδακτορικής
διατριβής.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1855/15.04.2025
Άρθρο 7
Επιβλέπων και Τριμελής Συμβουλευτική
Επιτροπή
7.1. Δικαίωμα επίβλεψης Διδακτορικών Διατριβών
έχουν τα μέλη ΔΕΠ κάθε βαθμίδας του Τμήματος Γεωπονίας - Αγροτεχνολογίας. Ο μέγιστος αριθμός διδακτο-
ρικών διατριβών που μπορεί να επιβλέπει ταυτόχρονα
κάθε μέλος ΔΕΠ ορίζεται στις πέντε (5). Ο αριθμός αυτός
δύναται να επανεξετάζεται από τη Συνέλευση του Τμήματος.
7.2. Στην Τριμελή Συμβουλευτική Επιτροπή μετέχουν
ο επιβλέπων και δύο ακόμη μέλη των κατηγοριών:
α) Μέλη ΔΕΠ κάθε βαθμίδας του Τμήματος,
β) μέλη ΔΕΠ κάθε βαθμίδας άλλων Τμημάτων του Π.Θ.
ή άλλου Α.Ε.Ι.,
γ) ομότιμοι καθηγητές ή αφυπηρετήσαντα μέλη ΔΕΠ,
δ) μέλη ΔΕΠ σε Ανώτατα Στρατιωτικά Εκπαιδευτικά
Ιδρύματα και Ανώτατες Εκκλησιαστικές Ακαδημίες,
ε) ερευνητές κάθε βαθμίδας που υπηρετούν σε ερευνητικούς και τεχνολογικούς φορείς του άρθρου 13Α του
ν. 4310/2014, συμπεριλαμβανομένων της Ακαδημίας
Αθηνών και του Ιδρύματος Ιατροβιολογικών Ερευνών
της Ακαδημίας Αθηνών, καθώς και το επιστημονικό προσωπικό της Ελληνικής Αρχής Γεωλογικών και Μεταλλευ-
τικών Ερευνών του άρθρου 25 του ν. 4602/2019 (Α’ 45),
εφόσον διαθέτει διδακτορικό δίπλωμα και ερευνητική
δραστηριότητα συναφή με το αντικείμενο της διδακτορικής διατριβής, καθώς και ομότιμοι και αφυπηρετήσαντες
ερευνητές, με τις ίδιες ανωτέρω προϋποθέσεις,
στ) καθηγητές ιδρυμάτων της αλλοδαπής και ερευνητές ερευνητικών οργανισμών της αλλοδαπής.
7.3. Τα μέλη της τριμελούς συμβουλευτικής επιτροπής
έχουν είτε ίδιο ή συναφές γνωστικό αντικείμενο, είτε ίδιο
ή συναφές επιστημονικό έργο με το πεδίο της προς εκπόνηση διδακτορικής διατριβής. Ο αριθμός των αφυπη-
ρετησάντων μελών ΔΕΠ που συμμετέχουν στην τριμελή
συμβουλευτική επιτροπή δεν δύναται να υπερβαίνει τον
ένα. Η τριμελής συμβουλευτική επιτροπή είναι αρμόδια
για την υποστήριξη του Υ.Δ. κατά τη διαδικασία εκπόνησης και συγγραφής της διδακτορικής διατριβής και την
παρακολούθηση της προόδου της. Ο επιβλέπων και τα
μέλη της συμβουλευτικής επιτροπής δεν δικαιούνται
αμοιβής ή άλλης αποζημίωσης για την υποστήριξη της
εκπόνησης της διδακτορικής διατριβής.
7.4. Ο επιβλέπων συμβουλεύει και καθοδηγεί τον/την
υποψήφιο/α για όλα τα θέματα που σχετίζονται με την
εκπόνηση της διδακτορικής διατριβής, όπως για παράδειγμα τη μεθοδολογία έρευνας κ.λπ. Ο επιβλέπων έχει
τακτικές συναντήσεις και στενή ακαδημαϊκή συνεργασία
με τον/την υποψήφιο/α διδάκτορα και τον/την ενθαρρύνει να παρουσιάζει την πορεία της διατριβής σε διάφορα
σεμινάρια ή εκδηλώσεις, σε μέλη ΔΕΠ του Τμήματος ή
σε προπτυχιακά και μεταπτυχιακά μαθήματα.
7.5. Αν για οποιονδήποτε λόγο ο επιβλέπων ή μέλος
της τριμελούς συμβουλευτικής επιτροπής εκλείψει ή διαπιστωμένα αδυνατεί να τελέσει χρέη επιβλέποντος για
μεγάλο χρονικό διάστημα, μετά από αίτημα του ίδιου ή
του υποψήφιου διδάκτορα, με απόφαση της Συνέλευσης
του Τμήματος δύναται να ορίζεται αντικαταστάτης του
έως την ολοκλήρωση της εκπόνησης της διδακτορικής
διατριβής.
7.6. Αν ο αρχικός επιβλέπων ή μέλος της τριμελούς
συμβουλευτικής επιτροπής μετακινηθεί σε άλλο Τμήμα
του ίδιου ή άλλου Ανώτατου Εκπαιδευτικού Ιδρύματος
(Α.Ε.Ι.) ή αφυπηρετήσει, δύναται να συνεχίσει να κατέχει
την ιδιότητα του επιβλέποντος της διδακτορικής διατριβής ή του μέλους της τριμελούς συμβουλευτικής επιτρο-
πής, εφόσον συναινεί, και ο τίτλος απονέμεται από το
Τμήμα Γεωπονίας - Αγροτεχνολογίας του Πανεπιστημίου
Θεσσαλίας.
Άρθρο 8
Διάρκεια Εκπόνησης Διδακτορικής Διατριβής
8.1. Η χρονική διάρκεια για την απόκτηση διδακτορικού διπλώματος δεν μπορεί να είναι μικρότερη από
τρία (3) πλήρη ημερολογιακά έτη από την ημερομηνία
ορισμού της τριμελούς συμβουλευτικής επιτροπής.
8.2. Η ανώτατη χρονική διάρκεια εκπόνησης της διδακτορικής διατριβής ορίζεται στα έξι (6) ημερολογια-
κά έτη. Σε περίπτωση που ο Υ.Δ. δεν ολοκληρώσει την
παρουσίαση την παρουσίαση της διατριβής σε στα έξι
(6) ημερολογιακά έτη, κατόπιν αιτήσεώς του και με τη
σύμφωνη γνώμη της τριμελούς συμβουλευτικής επιτροπής, η Συνέλευση του Τμήματος μπορεί να χορηγήσει
παράταση της φοίτησης για χρονικό διάστημα, το οποίο
δεν μπορεί να υπερβαίνει συνολικά τα τέσσερα (4) έτη.
8.3. Κάθε υποψήφιος διδάκτορας έχει το δικαίωμα να
ζητήσει αναστολή σπουδών. Η διάρκεια της αναστολής
δεν μπορεί να υπερβαίνει το ένα (1) έτος και χορηγείται
μόνο σε εξαιρετικές περιπτώσεις (π.χ. στράτευση, σοβαρή ασθένεια, σοβαροί οικογενειακοί και επαγγελματικοί
λόγοι).
Η Συνέλευση του Τμήματος Γεωπονίας - Αγροτεχνολογίας κρίνει τη σπουδαιότητα των λόγων της αιτούμενης
αναστολής και, εφόσον γίνουν αποδεκτοί, ο υποψήφιος
μπορεί να συνεχίσει τις σπουδές του μετά το χρονικό
διάστημα της αναστολής, αλλά σύμφωνα με τους ισχύοντες κατά την κατά την κατάθεση της αίτησης εκπόνησης
όρους.
Κατά τη διάρκεια της αναστολής φοίτησης αίρονται
όλες οι παροχές του Υ.Δ.
Ο χρόνος αναστολής της εκπόνησης της Διδακτορικής Διατριβής δεν προσμετράται στην προβλεπόμενη
ανώτατη διάρκεια κανονικής φοίτησης.
8.4. Για τους υποψήφιους διδάκτορες, οι οποίοι κατά
την έναρξη ισχύος του ν. 4957/2022 είχαν υπερβεί τα έξι
ημερολογιακά έτη, η Συνέλευση του Τμήματος θα πάρει
σχετική απόφαση ως προς την παράταση της ανώτατης
διάρκειας εκπόνησης της διδακτορικής διατριβής.
Άρθρο 9
Συγγραφή και αξιολόγηση διδακτορικής
διατριβής
9.1. Ο τίτλος της διδακτορικής διατριβής δύναται να
τροποποιηθεί μερικώς για επιστημονικούς λόγους, με τη
σύμφωνη γνώμη του επιβλέποντος, ύστερα από αιτιολογημένη αίτηση του Υ.Δ. και απόφαση της Συνέλευσης
του Τμήματος Γεωπονίας - Αγροτεχνολογίας. Η αίτηση
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1855/15.04.2025
τροποποίησης μπορεί να υποβληθεί μέχρι την κατάθεση
της εισηγητικής έκθεσης της Τριμελούς Συμβουλευτικής
Επιτροπής. Όταν το θέμα της διδακτορικής διατριβής
αλλάζει πλήρως, ο Υ.Δ. έχει το δικαίωμα να καταθέσει εκ
νέου αίτηση και προσχέδιο. Στη συνέχεια ακολουθούνται
οι διαδικασίες επιλογής και επίβλεψης που προβλέπονται στον παρόντα Κανονισμό, χωρίς να προσμετράται
ο χρόνος που έχει ήδη παρέλθει.
9.2. Η διδακτορική διατριβή συντάσσεται σε γλώσσα
που αποφασίζει η Συνέλευση του Τμήματος Γεωπονίας Αγροτεχνολογίας, η οποία λαμβάνει υπόψη τη γλώσσα
συγγραφής που έχει προτείνει ο Υ.Δ. στην αίτησή του. Σε
περίπτωση που η γλώσσα συγγραφής της διατριβής δεν
είναι η ελληνική, υποβάλλεται εκτενής περίληψη στην
ελληνική γλώσσα.
9.3. Για τη συγγραφή της Διδακτορικής Διατριβής ακολουθείται το σχέδιο, το οποίο είναι αναρτημένο στον
διαδικτυακό τόπο του Τμήματος.
9.4. Στο εσώφυλλο κάθε κατατιθέμενης και εγκρινόμενης διδακτορικής διατριβής, μνημονεύεται, σε εμφανές
σημείο, η σύνθεση της Τριμελούς Συμβουλευτικής Επιτροπής, καθώς και της Επταμελούς Εξεταστικής Επιτρο-
πής της διδακτορικής διατριβής.
9.5. Μετά την ολοκλήρωση της συγγραφής της διδακτορικής διατριβής, και την υποβολή του τελευταίου
υπομνήματος σχετικά με την πρόοδο αυτής προς την
τριμελή συμβουλευτική επιτροπή, ο υποψήφιος διδάκτορας υποβάλλει αίτηση στην τριμελή συμβουλευτική
επιτροπή, διά της γραμματείας, για δημόσια υποστήριξη
και αξιολόγηση. Η τριμελής συμβουλευτική επιτροπή
αποφασίζει την έγκριση ή την αιτιολογημένη απόρριψη
της αίτησης και σε περίπτωση που αυτή εγκριθεί συντάσσει αναλυτική Εισηγητική έκθεση, την οποία υποβάλ-
λει στη Συνέλευση του Τμήματος ζητώντας τον ορισμό
Επταμελούς Εξεταστικής Επιτροπής για την κρίση και
την αξιολόγηση της διδακτορικής διατριβής. Σε αντίθετη
περίπτωση, η τριμελής συμβουλευτική επιτροπή δίνει
αναλυτικά επιστημονικές παρατηρήσεις για τη βελτίωση
της Διδακτορικής Διατριβής και καθορίζει συγκεκριμένη
προθεσμία για την επανυποβολή της.
9.6. Η Συνέλευση του Τμήματος, μετά την κατάθεση
θετικής Εισηγητικής Έκθεσης της τριμελούς συμβουλευτικής επιτροπής, ορίζει επταμελή εξεταστική επιτροπή
για την αξιολόγηση της Διδακτορικής Διατριβής.
9.7. Στην επταμελή εξεταστική επιτροπή μετέχουν:
(α) Τα μέλη της τριμελούς συμβουλευτικής επιτροπής,
εφόσον πληρούν τα οριζόμενα κριτήρια από την νομοθεσία, και
(β) τουλάχιστον τέσσερα επιπλέον μέλη, που πρέπει
να πληρούν τα οριζόμενα κριτήρια από την νομοθεσία.
Κατ’ ελάχιστον τέσσερα (4) από τα επτά (7) μέλη της
εξεταστικής επιτροπής είναι μέλη Διδακτικού Ερευνητικού Προσωπικού που ανήκουν στο Πανεπιστήμιο
Θεσσαλίας.
9.8. Η εξέταση της διατριβής γίνεται το αργότερο εντός
90 ημερών από την ημερομηνία ορισμού της επταμελούς
εξεταστικής επιτροπής από τη Συνέλευση του Τμήματος
και διαβίβασης της διατριβής στα μέλη της επιτροπής.
Σε περίπτωση παρέλευσης της τρίμηνης προθεσμίας η
επταμελής επιτροπή πρέπει να ορισθεί εκ νέου από τη
Συνέλευση του Τμήματος με εισήγηση του επιβλέποντα.
9.9. Η διδακτορική διατριβή υποστηρίζεται δημόσια
από τον υποψήφιο διδάκτορα σε χώρους του Πανεπιστημίου Θεσσαλίας ενώπιον της επταμελούς εξεταστι-
κής επιτροπής, η οποία υποβάλει ερωτήσεις προς τον
υποψήφιο. Η συνεδρίαση για τη δημόσια υποστήριξη
της διατριβής δύναται να πραγματοποιηθεί και με τη
χρήση μέσων τηλεδιάσκεψης, εφόσον δεν είναι δυνατή
η φυσική παρουσία όλων των μελών της εξεταστικής επιτροπής. Η συνεδρίαση και η όλη διαδικασία της εξέτασης
συντονίζεται από το επιβλέπον μέλος ΔΕΠ.
Στη συνέχεια η επταμελής εξεταστική επιτροπή συνεδριάζει χωρίς την παρουσία τρίτων, αξιολογεί τη δι-
δακτορική διατριβή ως προς την ποιότητα, την πληρότητα, την πρωτότυπη σκέψη και τη συμβολή της στην
επιστήμη και με βάση τα κριτήρια αυτά την εγκρίνει με
πλειοψηφία πέντε τουλάχιστον μελών.
9.10. Η επταμελής εξεταστική επιτροπή δύναται να
αναπέμψει, με απόφαση της πλειοψηφίας των παριστάμενων μελών της, τη διδακτορική διατριβή για δι-
ορθώσεις ή επεξηγήσεις για χρονικό διάστημα τριών (3)
μηνών.
9.11. Η έγκριση και βαθμολόγηση της Διδακτορικής
Διατριβής βεβαιώνεται με σχετικό πρακτικό, το οποίο
υπογράφεται από τα συμμετέχοντα στη διαδικασία αξιολόγησης της διατριβής μέλη της επταμελούς εξεταστικής
επιτροπής και διαβιβάζεται, διά της Γραμματείας, στη
Συνέλευση του Τμήματος. Η τριμελής επιτροπή ελέγχει
την πληρότητα και ορθότητα του τελικού κειμένου σε
περίπτωση διορθώσεων.
9.12. Η εγκριθείσα Διδακτορική Διατριβή βαθμολογείται με την ακόλουθη κλίμακα: Άριστα, Λίαν Καλώς,
Καλώς.
9.13. Οι εγκεκριμένες διδακτορικές διατριβές, μετά το
πέρας των ενδεχομένων διορθώσεων που προτείνονται
από τις εξεταστικές επιτροπές, με ευθύνη της Γραμματείας του Τμήματος, κατατίθενται στη βιβλιοθήκη ως ένα (1)
αντίτυπο σε ηλεκτρονική μορφή, μαζί με δήλωση που
υπογράφεται από τον/ην υποψήφιο/α διδάκτορα και
τον/ην επιβλέποντα/ουσα, όπου ορίζεται επακριβώς το
χρονικό πλαίσιο ανάρτησης - δημοσιοποίησης της διατριβής στο ιδρυματικό αποθετήριο του Πανεπιστημίου
{http://ir.lib.uth.gr}.
9.14. Προκειμένου να χορηγηθεί το έγγραφο του τίτλου του διδάκτορα, απαιτείται η κατάθεση της διατριβής
στο Εθνικό Αρχείο Διδακτορικών Διατριβών (ΕΑΔΔ) που
τηρείται και διατίθεται από το Εθνικό Κέντρο Τεκμηρίωσης και Ηλεκτρονικού Περιεχομένου (ΕΚΤ). Η κατάθεση
της διδακτορικής διατριβής γίνεται μέσω του Συστήματος Ηλεκτρονικής Κατάθεσης του ΕΑΔΔ, το οποίο χρη-
σιμοποιείται από τις Γραμματείες των ελληνικών ΑΕΙ και
τους διδάκτορες, σύμφωνα με τις αναλυτικές οδηγίες
της σχετικής ιστοσελίδας του ΕΚΤ (https://phdms.ekt.
gr/phdms/about/aboutPhdms).
Άρθρο 10
Δικαιώματα Υποψηφίων Διδακτόρων
10.1. Οι διδακτορικές σπουδές προσφέρονται δωρεάν.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1855/15.04.2025
10.2. Οι υποψήφιοι διδάκτορες διατηρούν για έξι (6)
πλήρη ακαδημαϊκά έτη από την πρώτη εγγραφή τους,
όλα τα δικαιώματα και τις παροχές που προβλέπονται
και για τους φοιτητές του δεύτερου κύκλου σπουδών.
Επιπλέον, οι Υ.Δ. διατηρούν δικαιώματα πρόσβασης,
δανεισμού και χρήσης των ηλεκτρονικών υπηρεσιών των πανεπιστημιακών βιβλιοθηκών μέχρι και
πέντε (5) έτη μετά την απονομή του Διδακτορικού
Διπλώματος.
10.3. Οι Υποψήφιοι Διδάκτορες ενθαρρύνονται να
συμμετέχουν σε συνέδρια, ημερίδες κ.ά., τόσο στην
ημεδαπή όσο και στην αλλοδαπή.
Άρθρο 11
Υποχρεώσεις Υποψηφίων Διδακτόρων
11.1. Οι υποψήφιοι διδάκτορες υποχρεούνται να συνεργάζονται με τον επιβλέποντα και τα μέλη της τριμε-
λούς συμβουλευτικής επιτροπής για την υποστήριξη της
εκπόνησης της διατριβής τους. Υποχρεούνται επίσης να
μετέχουν στις ακαδημαϊκές δραστηριότητες του Τμήματος (διαλέξεις, συνέδρια κ.ά.).
11.2. Ο υποψήφιος διδάκτορας, κάθε έτος, παρουσιάζει προφορικά και υποβάλλει και εγγράφως αναλυτι-
κό υπόμνημα ενώπιον της τριμελούς συμβουλευτικής
επιτροπής σχετικά με την πρόοδο της διδακτορικής
του διατριβής. Αντίγραφο του υπομνήματος, καθώς και
σχόλια επ’ αυτού από τον επιβλέποντα ή την τριμελή επιτροπή και η έκθεση προόδου που συντάσσει η τριμελής
συμβουλευτική επιτροπή καταχωρούνται στον ατομικό
φάκελο του υποψήφιου διδάκτορα.
10.3. Στις υποχρεώσεις του υποψήφιου διδάκτορα
περιλαμβάνονται δύο (2) δημοσιεύσεις σε έγκριτα και
υψηλής ποιότητας επιστημονικά περιοδικά, πριν την
υποστήριξη της διατριβής του. Ως φορέας προέλευσης της δημοσίευσης αναφέρεται το Πανεπιστήμιο
Θεσσαλίας και το Τμήμα που ανήκει ο υποψήφιος διδάκτορας.
10.4. Ο υποψήφιος διδάκτορας προσφέρει υποστήριξη
στις ερευνητικές δραστηριότητες του Τμήματος ή/και
του οικείου Εργαστηρίου.
Άρθρο 12
Διαγραφή Υποψηφίων Διδακτόρων
12.1. H διαγραφή υποψήφιου διδάκτορα επέρχεται:
α) Με την υποβολή σχετικής έγγραφης αίτησης του
υποψήφιου διδάκτορα προς το Τμήμα.
β) Με την παρέλευση της μέγιστης χρονικής διάρκειας
εκπόνησης της διδακτορικής διατριβής.
γ) Με την μη υποβολή ετήσιων αναλυτικών υπομνημάτων σχετικά με την πρόοδο της διατριβής του.
δ) Με την παράλειψη ανανέωσης της εγγραφής του.
12.2. Η διαγραφή υποψήφιου διδάκτορα είναι επίσης
δυνατή με απόφαση της Συνέλευσης του Τμήματος, μετά
από αιτιολογημένη εισήγηση της τριμελούς συμβουλευτικής επιτροπής, για τους εξής λόγους:
α) Παραβίαση των κείμενων διατάξεων με τη διάπραξη
σοβαρού πειθαρχικού παραπτώματος.
β) Ανεπαρκής πρόοδος του υποψήφιου διδάκτορα,
όπως αυτή ορίζεται στον παρόντα Κανονισμό.
Άρθρο 13
Πνευματικά δικαιώματα και λογοκλοπή
13.1. Τα πνευματικά δικαιώματα των Διδακτορικών Διατριβών ή τα πιθανά δικαιώματα ευρεσιτεχνίας ή εμπορι-
κής εκμετάλλευσης των εργασιών καθορίζονται με σχετικές αποφάσεις της Επιτροπής Δεοντολογίας του Π.Θ.
13.2. Κάθε είδους λογοκλοπή στις εργασίες των μαθημάτων, τις δημοσιεύσεις ή τη συγγραφή των Διδακτορι-
κών Διατριβών, επινόηση ερευνητικών δεδομένων και
αντιεπιστημονική συμπεριφορά γενικότερα απαγορεύεται. Η Επιτροπή Δεοντολογίας είναι αρμόδια να ενη-
μερώνει σχετικά τους Υποψήφιους Διδάκτορες και να
επιβάλλει ποινές, όπου αυτό είναι αναγκαίο. Λεπτομερείς
οδηγίες για το θέμα θα εκδίδονται από την Επιτροπή
Δεοντολογίας του Πανεπιστημίου.
13.3. Ως λογοκλοπή ορίζεται η αυτολεξεί αντιγραφή
κειμένου από οποιαδήποτε πηγή (δημοσιευμένη ή αδημοσίευτη), χωρίς το κείμενο να τίθεται εντός εισαγωγι-
κών ή/και χωρίς να γίνεται ορθή βιβλιογραφική αναφορά
στην πηγή από την οποία αντλείται. Επίσης, ως λογοκλοπή ορίζεται η μεταφορά ενός κειμένου σε μία εργασία με
ελάχιστες φραστικές αλλαγές ή/και με απλή μετάφραση
από μία γλώσσα σε άλλη και χωρίς να γίνεται η δέουσα
αναφορά στην πηγή από την οποία αντλείται.
13.4. Καμία διδακτορική διατριβή δεν κατατίθεται για
υποστήριξη αν προηγουμένως δεν ελεγχθεί από την ηλεκτρονική υπηρεσία πρόληψης λογοκλοπής της κεντρικής
βιβλιοθήκης του ιδρύματος.
Άρθρο 14
Αναγόρευση και Καθομολόγηση Διδακτόρων
14.1. Η ιδιότητα του διδάκτορα αποκτάται με την ημερομηνία έγκρισης της διδακτορικής διατριβής από την
επταμελή εξεταστική επιτροπή.
Η αναγόρευση από τη Συνέλευση έχει βεβαιωτικό
χαρακτήρα.
Πριν από την αναγόρευση και καθομολόγησή του, ο
υποψήφιος διδάκτορας μπορεί να ζητήσει βεβαίωση
επιτυχούς περάτωσης.
14.2. Η διαδικασία που ακολουθείται πριν από την αναγόρευση του Υ.Δ. σε διδάκτορα περιλαμβάνει:
α) Αίτηση υποψηφίου για αναγόρευση-καθομολόγηση.
β) Κατάθεση διατριβής στη Γραμματεία του Τμήματος
σε ψηφιακή μορφή.
γ) Βεβαίωση κατάθεσης της διδακτορικής διατριβής
από τη Βιβλιοθήκη του Ιδρύματος.
δ) Κατάθεση διατριβής στο Εθνικό Κέντρο Τεκμηρίωσης.
14.3. Η διαδικασία αναγόρευσης γίνεται στο πλαίσιο
της Συνέλευσης του Τμήματος Γεωπονίας - Αγροτεχνολογίας. Η καθομολόγηση και η απονομή του Διδακτορικού
Διπλώματος γίνεται σε ειδική τελετή, σύμφωνα με την
Απόφαση της Συγκλήτου του Π.Θ.
Άρθρο 15
Μεταβατικές διατάξεις
Ο παρών Κανονισμός ισχύει για όλους τους Υ.Δ. του
Τμήματος.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1855/15.04.2025
Όσα θέματα δεν ρυθμίζονται από την ισχύουσα νομοθεσία, τον Κανονισμό Διδακτορικών Σπουδών του
Πανεπιστημίου Θεσσαλίας και τον παρόντα Κανονισμό
Λειτουργίας θα ρυθμίζονται με αποφάσεις των αρμόδιων
οργάνων.
Η απόφαση αυτή να δημοσιευθεί στην Εφημερίδα της
Κυβερνήσεως.
Βόλος, 8 Απριλίου 2025
Ο Πρύτανης
ΧΑΡΑΛΑΜΠΟΣ ΜΠΙΛΛΙΝΗΣ
Ι
Αριθμ. 10464/25/ΓΠ
(2)
Επικαιροποίηση του Κανονισμού Διδακτορικών
Σπουδών του Τμήματος Πληροφορικής με Εφαρμογές στη Βιοϊατρική της Σχολής Θετικών Επι-
στημών του Πανεπιστημίου Θεσσαλίας.
Η ΣΥΓΚΛΗΤΟΣ
ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ
Έχοντας υπόψη:
1. Τον ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της ποιότητας, της
λειτουργικότητας και της σύνδεσης των Α.Ε.Ι. με την κοινωνία και λοιπές διατάξεις» (Α’ 141) και συγκεκριμένα τα
άρθρα 90 - 97 αυτού.
2. Την υπό στοιχεία 135557/Ζ1/1-11-2022 εγκύκλιο του
Υπουργείου Παιδείας και Θρησκευμάτων «Εφαρμογή
των διατάξεων του ν. 4957/2022 “Νέοι ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των ΑΕΙ με
την κοινωνία και λοιπές διατάξεις” (Α’ 141) για την οργάνωση και λειτουργία προγραμμάτων μεταπτυχιακών
σπουδών και λοιπά θέματα».
3. Το άρθρο 34 του ν. 5128/2024 (Α’ 118).
4. Τον ν. 4386/2016 «Ρυθμίσεις για την έρευνα και άλλες διατάξεις» (Α’ 83).
4. Την υπ’ αρ. 1569/21-3-2023 κοινή υπουργική απόφαση «Καθορισμός ειδικών ζητημάτων που αφορούν στην
εκπόνηση Βιομηχανικών Διδακτορικών και τη χρηματοδότησή τους από πόρους του Ταμείου Ανάκαμψης και
Ανθεκτικότητας» (Β’ 1827).
5. Τον ν. 4310/2014 «Έρευνα, Τεχνολογική Ανάπτυξη
και Καινοτομία και άλλες διατάξεις» (Α’ 258).
6. Τον ν. 4589/2019 «Συνέργειες Εθνικού και Καποδιστριακού Πανεπιστημίου Αθηνών, Γεωπονικού Πανεπι-
στημίου Αθηνών, Πανεπιστημίου Θεσσαλίας με τα Τ.Ε.Ι.
Θεσσαλίας και Στερεάς Ελλάδας, Παλλημνιακό Ταμείο
και άλλες διατάξεις» (Α’ 13).
7. Την υπό στοιχεία υπό στοιχεία 2860/18/ΓΠ/
21-02-2018 (Β’ 831) απόφαση της Συγκλήτου του Πανεπιστημίου Θεσσαλίας με την οποία εγκρίθηκε ο Κανονι-
σμός Διδακτορικών Σπουδών του Τμήματος Πληροφορικής με εφαρμογές στη Βιοϊατρική.
8. Την υπό στοιχεία 5913/24/ΓΠ/2024 (Β’ 2144) απόφαση της Συγκλήτου του Πανεπιστημίου Θεσσαλίας με
την οποία εγκρίθηκε ο Κανονισμός Μεταπτυχιακών και
Διδακτορικών Σπουδών του Πανεπιστημίου Θεσσαλίας.
9. Την απόφαση της 144ης/10-02-2025 συνεδρίασης
της Συνέλευσης του Τμήματος η οποία διαβιβάστηκε με
το υπ’ αρ. 5387/25/24-02-2025 έγγραφό του, που αφορά στην επικαιροποίηση του Κανονισμού Διδακτορικών
Σπουδών σύμφωνα με τις διατάξεις του ν. 4957/2022
και τον Κανονισμό Μεταπτυχιακών και Διδακτορικών
σπουδών του Πανεπιστημίου Θεσσαλίας.
10. Το γεγονός ότι οι διατάξεις της παρούσας απόφασης δεν αφορούν σε διοικητική διαδικασία για την οποία
υπάρχει υποχρέωση καταχώρισης στο ΕΜΔΔ - ΜΙΤΟΣ.
11. Το γεγονός ότι από τις διατάξεις της απόφασης
αυτής δεν προκαλείται δαπάνη σε βάρος του Προϋπολογισμού του Ιδρύματος, αποφασίζει:
Την επικαιροποίηση του Κανονισμού Διδακτορικών
Σπουδών του Τμήματος Πληροφορικής με εφαρμογές
στη Βιοϊατρική της Σχολής Θετικών Επιστημών του Πανεπιστημίου Θεσσαλίας, ως ακολούθως:
Άρθρο 1
Σκοπός
Ο τρίτος κύκλος σπουδών του Τμήματος Πληροφορικής με Εφαρμογές στη Βιοϊατρική (Τ.Π.Ε.Β.) περιλαμβάνει
την εκπόνηση Διδακτορικής Διατριβής και ολοκληρώνεται με την απονομή διδακτορικού τίτλου. Αποσκοπεί
στην προαγωγή της πρωτότυπης και καινοτόμου επιστημονικής έρευνας και στη δημιουργία επιστημόνων
ικανών να συμβάλλουν στην εξέλιξη της γνώσης σε
αντικείμενα που θεραπεύει το Τμήμα, ώστε να είναι σε
θέση να στελεχώσουν πανεπιστήμια, ερευνητικά κέντρα,
επιχειρήσεις και οργανισμούς ιδιωτικού και δημόσιου
τομέα στην Ελλάδα και διεθνώς.
Άρθρο 2
Οργάνωση - Νομικό Πλαίσιο
Το Πρόγραμμα Διδακτορικών Σπουδών του Τμήματος Τ.Π.Ε.Β. οργανώνεται και λειτουργεί σύμφωνα με την
ισχύουσα νομοθεσία, τον Κανονισμό Μεταπτυχιακών και
Διδακτορικών Σπουδών του Π.Θ., καθώς και τις διατάξεις του παρόντος κανονισμού. Η επιτυχής ολοκλήρωση
των διδακτορικών σπουδών οδηγεί σε τίτλο σπουδών
επιπέδου οκτώ (8) του Εθνικού και Ευρωπαϊκού Πλαισίου
Προσόντων, σύμφωνα με το άρθρο 47 του ν. 4763/2020.
Άρθρο 3
Όργανα Διοίκησης
Αρμόδια όργανα για τη λειτουργία του Προγράμματος
Διδακτορικών Σπουδών, είναι η Σύγκλητος του Π.Θ. και
η Συνέλευση του Τμήματος Τ.Π.Ε.Β., ενώ υποστηρίζεται
γραμματειακά και διοικητικά από τη Γραμματεία του Τμήματος Τ.Π.Ε.Β., η οποία, μεταξύ άλλων, έχει την ευθύνη
για την προκήρυξη, τις εγγραφές, την τήρηση αρχείου.
Άρθρο 4
Προϋποθέσεις και Κριτήρια Εισαγωγής στο
Πρόγραμμα Διδακτορικών Σπουδών
4.1. Δικαίωμα υποβολής αίτησης για εκπόνηση διδακτορικής διατριβής στο Τμήμα έχουν όσοι πληρούν τις
κάτωθι προϋποθέσεις:
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1855/15.04.2025
- Είναι κάτοχοι συναφούς Διπλώματος Μεταπτυχιακών
Σπουδών (Δ.Μ.Σ.) Α.Ε.Ι. της ημεδαπής ή αναγνωρισμένου
ως ισότιμου της αλλοδαπής ή
- Είναι απόφοιτοι συναφούς προπτυχιακού προγράμματος σπουδών Α.Ε.Ι., κατ’ ελάχιστον πενταετούς διάρ-
κειας, που αντιστοιχεί σε τριακόσιες (300) πιστωτικές
μονάδες του Ευρωπαϊκού Συστήματος Μεταφοράς και
Συσσώρευσης Ακαδημαϊκών Μονάδων (ECTS).
4.2. Η γλώσσα συγγραφής της διατριβής είναι η Ελληνική ή η Αγγλική.
4.3. Οι υποψήφιοι πρέπει να γνωρίζουν επαρκώς
τουλάχιστον την Αγγλική. Σε περίπτωση που η γλώσσα
συγγραφής είναι η Ελληνική, τότε οι Υ.Δ. θα πρέπει να
γνωρίζουν επαρκώς και την Ελληνική.
4.4. H επιλογή των υποψηφίων διδακτόρων γίνεται
με συνεκτίμηση των βασικών και συμπληρωματικών
κριτηρίων.
4.5 Υποψήφιοι που ανήκουν στις περιπτώσεις της
παρ. 4.1 οι οποίοι είναι τελειόφοιτοι/διπλωματούχοι
αλλοδαπών Ιδρυμάτων τα οποία δεν είναι ακόμα ενταγμένα στο Εθνικό Μητρώο Αναγνωρισμένων Ιδρυμάτων
της αλλοδαπής του Δ.Ο.Α.Τ.Α.Π. θα πρέπει να υποβάλλουν υπεύθυνη δήλωση περί κατοχής τίτλου σπου-
δών. Σε κάθε περίπτωση, οι επιλεγέντες θα πρέπει να
προσκομίσουν αποδεικτικά έγγραφα ότι έχουν προβεί
στις απαιτούμενες ενέργειες ώστε ο τίτλος τους και το
αντίστοιχο Ίδρυμα πρόκειται να ενταχθούν στο Εθνικό
μητρώο Αναγνωρισμένων Ιδρυμάτων της αλλοδαπής
του Δ.Ο.Α.Τ.Α.Π., μέχρι την ολοκλήρωση της διάρκειας
των διδακτορικών σπουδών τους. Σε διαφορετική περίπτωση γίνεται διαγραφή του υποψήφιου διδάκτορα.
Άρθρο 5
Διαδικασία προκήρυξης Υποψήφιων Διδακτόρων
5.1. Οι ενδιαφερόμενοι μπορούν να υποβάλλουν αίτηση στη Γραμματεία του Τμήματος:
α) Καθ’ όλη τη διάρκεια του ακαδημαϊκού έτους, ακόμα
και χωρίς να έχει προηγουμένως εκδοθεί πρόσκληση
εκδήλωσης ενδιαφέροντος για εκπόνηση διδακτορικής
διατριβής, ή
β) μετά τη δημοσίευση σχετικής προκήρυξης ή πρόσκλησης εκδήλωσης ενδιαφέροντος για εκπόνηση δι-
δακτορικής διατριβής σε ορισμένα θεματικά πεδία. Οι
διαδικασίες και τα ειδικά κριτήρια αξιολόγησης της αίτησης προβλέπονται στη σχετική προκήρυξη.
5.2. Οι υποψήφιοι υποβάλλουν αίτηση στη Γραμματεία
του Τμήματος, στην οποία αναγράφεται ο προτεινόμενος τίτλος, η προτεινόμενη γλώσσα συγγραφής, καθώς
και ο προτεινόμενος ως επιβλέπων της Διδακτορικής
Διατριβής.
5.3. Η αίτηση συνοδεύεται από τα παρακάτω δικαιολογητικά:
α) Φωτοτυπία αστυνομικής ταυτότητας, ή διαβατηρίου.
β) Αντίγραφο πτυχίου και αναλυτική βαθμολογία προπτυχιακών σπουδών από ΑΕΙ της ημεδαπής ή αναγνω-
ρισμένου ως ισότιμου της αλλοδαπής.
γ) Αντίγραφο Διπλώματος Μεταπτυχιακών Σπουδών
(της ημεδαπής ή αναγνωρισμένου ως ισότιμου της αλλοδαπής), καθώς και αντίστοιχη αναλυτική βαθμολογία.
δ) Αναλυτικό βιογραφικό σημείωμα.
ε) Προσχέδιο διδακτορικής διατριβής που συνυπογράφεται από τον αιτούντα και τον προτεινόμενο ως
επιβλέποντα.
στ) Προαιρετικά δύο (2) συστατικές επιστολές.
ζ) Τις επιστημονικές δημοσιεύσεις, πτυχιακές ή διπλωματικές εργασίες, εφόσον υπάρχουν.
Άρθρο 6
Διαδικασία επιλογής Υποψήφιων Διδακτόρων
6.1. Η Γραμματεία του Τμήματος ελέγχει την τυπικότητα των αιτήσεων και των δικαιολογητικών σύμφωνα
με την ισχύουσα νομοθεσία και τον παρόντα κανονισμό
και κατόπιν διαβιβάζει τις αιτήσεις και τα συνημμένα
δικαιολογητικά στη Συνέλευση του Τμήματος.
6.2. Η Συνέλευση του Τμήματος, αφού λάβει υπόψη τις
αιτήσεις που έχουν υποβληθεί, τις ομαδοποιεί και ορίζει
μία τριμελή επιτροπή για την εξέτασή τους.
6.3. Η επιτροπή, που αποτελείται από μέλη Δ.Ε.Π. του
Τμήματος, εξετάζει τις αντίστοιχες αιτήσεις και τα συνυποβαλλόμενα έγγραφα και καλεί τους υποψηφίους
σε συνέντευξη. Κατόπιν υποβάλει στη Συνέλευση του
Τμήματος αναλυτικό υπόμνημα, στο οποίο αναγράφονται οι λόγοι για τους οποίους κάθε υποψήφιος/α πρέπει
ή δεν πρέπει να γίνει δεκτός/ή, καθώς και ο προτεινόμενος επιβλέπων, εφόσον αυτός δεν έχει προταθεί από
τον υποψήφιο.
Η Συνέλευση του Τμήματος, συνεκτιμώντας το υπόμνημα της επιτροπής και τη γνώμη του προτεινόμενου
επιβλέποντα, εγκρίνει ή απορρίπτει αιτιολογημένα την
αίτηση του/της υποψήφιου/ηφιας. Στην εγκριτική απόφαση ορίζεται ο επιβλέπων, η τριμελής συμβουλευτική
επιτροπή, κατόπιν εισήγησης του επιβλέποντα, καθώς
και η γλώσσα συγγραφής της διδακτορικής διατριβής.
Άρθρο 7
Επιβλέπων και Τριμελής Συμβουλευτική
Επιτροπή
7.1. Δικαίωμα επίβλεψης Διδακτορικών Διατριβών
έχουν τα μέλη ΔΕΠ κάθε βαθμίδας του Τμήματος Π.Ε.Β.
Το μέγιστο πλήθος διδακτορικών διατριβών που μπορεί
να επιβλέπει ταυτόχρονα κάθε μέλος ΔΕΠ ορίζεται στους
δώδεκα (12).
7.2. Στην Τριμελή Συμβουλευτική Επιτροπή μετέχουν
ο επιβλέπων και δύο ακόμη μέλη των κατηγοριών:
α) Μέλη ΔΕΠ κάθε βαθμίδας του Τμήματος,
β) μέλη ΔΕΠ κάθε βαθμίδας άλλων Τμημάτων του Π.Θ.
ή άλλου Α.Ε.Ι.,
γ) ομότιμοι καθηγητές ή αφυπηρετήσαντα μέλη ΔΕΠ,
δ) μέλη ΔΕΠ σε Ανώτατα Στρατιωτικά Εκπαιδευτικά
Ιδρύματα,
ε) ερευνητές κάθε βαθμίδας που υπηρετούν σε ερευνητικούς και τεχνολογικούς φορείς του άρθρου 13Α του
ν. 4310/2014, συμπεριλαμβανομένων της Ακαδημίας
Αθηνών και του Ιδρύματος Ιατροβιολογικών Ερευνών
της Ακαδημίας Αθηνών, καθώς και το επιστημονικό προσωπικό της Ελληνικής Αρχής Γεωλογικών και Μεταλλευ-
τικών Ερευνών του άρθρου 25 του ν. 4602/2019 (Α’ 45),
εφόσον διαθέτουν διδακτορικό δίπλωμα και ερευνητική
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1855/15.04.2025
δραστηριότητα συναφή με το αντικείμενο της διδακτορικής διατριβής, καθώς και ομότιμοι και αφυπηρετήσαντες
ερευνητές, με τις ίδιες ανωτέρω προϋποθέσεις,
στ) καθηγητές ιδρυμάτων της αλλοδαπής και ερευνητές ερευνητικών οργανισμών της αλλοδαπής.
7.3. Τα μέλη της τριμελούς συμβουλευτικής επιτροπής
έχουν γνωστικό αντικείμενο και επιστημονικό έργο ίδιο
ή συναφές με το πεδίο της προς εκπόνηση διδακτορικής
διατριβής. Ο αριθμός των αφυπηρετησάντων μελών ΔΕΠ
που συμμετέχουν στην τριμελή συμβουλευτική επιτροπή
δεν δύναται να υπερβαίνει τον έναν. Η τριμελής συμβουλευτική επιτροπή είναι αρμόδια για την υποστήριξη
του Υποψήφιου Διδάκτορα κατά τη διαδικασία εκπόνησης και συγγραφής της διδακτορικής διατριβής και την
παρακολούθηση της προόδου της. Ο επιβλέπων και τα
μέλη της συμβουλευτικής επιτροπής δεν δικαιούνται
αμοιβής ή άλλης αποζημίωσης για την υποστήριξη της
εκπόνησης της διδακτορικής διατριβής.
7.4. Ο επιβλέπων συμβουλεύει και καθοδηγεί τον/την
υποψήφιο/α για όλα τα θέματα που σχετίζονται με την
εκπόνηση της διδακτορικής διατριβής, όπως για παράδειγμα τη μεθοδολογία έρευνας κ.λπ. Ο επιβλέπων έχει
τακτικές συναντήσεις και στενή ακαδημαϊκή συνεργασία
με τον/την υποψήφιο/α διδάκτορα και τον/την ενθαρρύνει να παρουσιάζει την πορεία της διατριβής σε διάφορα
σεμινάρια ή εκδηλώσεις, σε μέλη ΔΕΠ του Τμήματος ή
σε προπτυχιακά και μεταπτυχιακά μαθήματα.
7.5. Αν για οποιονδήποτε λόγο ο επιβλέπων ή μέλος της
τριμελούς συμβουλευτικής επιτροπής εκλείψει ή διαπιστωμένα αδυνατεί να τελέσει χρέη επιβλέποντος για με-
γάλο χρονικό διάστημα, μετά από αίτημα του ίδιου ή του
Υποψήφιου Διδάκτορα, με απόφαση της Συνέλευσης του
Τμήματος δύναται να ορίζεται αντικαταστάτης του έως την
ολοκλήρωση της εκπόνησης της διδακτορικής διατριβής.
7.6. Αν ο αρχικός επιβλέπων ή μέλος της τριμελούς
συμβουλευτικής επιτροπής μετακινηθεί σε άλλο Τμήμα
του ίδιου ή άλλου Ανώτατου Εκπαιδευτικού Ιδρύματος
(Α.Ε.Ι.) ή αφυπηρετήσει, δύναται να συνεχίσει να κατέχει
την ιδιότητα του επιβλέποντος της διδακτορικής διατριβής ή του μέλους της τριμελούς συμβουλευτικής επιτρο-
πής, εφ’ όσον συναινεί, και ο τίτλος απονέμεται από το
Τμήμα Τ.Π.Ε.Β. του Πανεπιστημίου Θεσσαλίας.
7.7 Επιπλέον, μετά από αίτηση του επιβλέποντος ή του
Υ.Δ. προς τη Συνέλευση του Τμήματος, είναι δυνατή η
αλλαγή Επιβλέποντος Καθηγητή μετά από έγκριση της
Συνέλευσης. Σε αυτήν την περίπτωση, ο Υ.Δ. υποχρεούται, εντός το πολύ έξι (6) μηνών, σε εκ νέου αίτηση
και πρόταση Επιβλέποντος Καθηγητή με σκοπό την σύσταση νέας Τριμελούς Επιτροπής βάσει των κείμενων
διατάξεων, διαφορετικά, μετά το πέρας αυτής της περιόδου, διαγράφεται άμεσα. Απόκλιση από τα ως άνω
ορισθέντα χρονικά όρια για την αλλαγή Επιβλέποντος
είναι δυνατή μόνον κατόπιν αιτιολογημένης απόφασης
της Συνέλευσης του Τμήματος
Άρθρο 8
Διάρκεια Εκπόνησης Διδακτορικής Διατριβής
8.1. Η χρονική διάρκεια για την απόκτηση διδακτορικού διπλώματος δεν μπορεί να είναι μικρότερη από
τρία (3) πλήρη ημερολογιακά έτη από την ημερομηνία
ορισμού της τριμελούς συμβουλευτικής επιτροπής.
8.2. Η ανώτατη χρονική διάρκεια εκπόνησης της διδακτορικής διατριβής ορίζεται στα έξι (6) ημερολογια-
κά έτη. Σε περίπτωση που ο Υ.Δ. δεν ολοκληρώσει την
παρουσίαση της διατριβής σε έξι (6) ημερολογιακά έτη,
κατόπιν αιτήσεώς του και με τη σύμφωνη γνώμη της
τριμελούς συμβουλευτικής επιτροπής, η Συνέλευση του
Τμήματος μπορεί να χορηγήσει παράταση της φοίτησης
για χρονικό διάστημα, το οποίο δεν μπορεί να υπερβαίνει
συνολικά τα δύο (2) έτη.
8.3. Κάθε υποψήφιος διδάκτορας έχει το δικαίωμα να
ζητήσει αναστολή σπουδών για σοβαρούς λόγους. Η
διάρκεια της αναστολής μπορεί να υπερβαίνει το ένα (1)
έτος μόνο σε εξαιρετικές περιπτώσεις (π.χ. στράτευση,
σοβαρή ασθένεια, σοβαροί οικογενειακοί και επαγγελματικοί λόγοι).
Η Συνέλευση του Τμήματος Τ.Π.Ε.Β. κρίνει τη σπουδαιότητα των λόγων της αιτούμενης αναστολής και, εφόσον
γίνουν αποδεκτοί, ο υποψήφιος μπορεί να συνεχίσει τις
σπουδές του μετά το χρονικό διάστημα της αναστολής,
αλλά σύμφωνα με τους ισχύοντες κατά την κατάθεση της
αίτησης εκπόνησης όρους. Κατά τη διάρκεια της αναστολής φοίτησης αίρονται οι παροχές του Πανεπιστημίου
προς τον Υ.Δ. Ο χρόνος αναστολής της εκπόνησης της
Διδακτορικής Διατριβής δεν προσμετράται στην προβλεπόμενη ανώτατη διάρκεια κανονικής φοίτησης.
8.4. Για τους υποψήφιους διδάκτορες, οι οποίοι κατά
την έναρξη ισχύος του ν. 4957/2022 είχαν υπερβεί τα έξι
ημερολογιακά έτη, η Συνέλευση του Τμήματος θα πάρει
σχετική απόφαση ως προς την παράταση της ανώτατης
διάρκειας εκπόνησης της διδακτορικής διατριβής.
Άρθρο 9
Συγγραφή και αξιολόγηση διδακτορικής
διατριβής
9.1. Ο τίτλος της διδακτορικής διατριβής δύναται να
τροποποιηθεί μερικώς για επιστημονικούς λόγους, με τη
σύμφωνη γνώμη του επιβλέποντος, ύστερα από αιτιολογημένη αίτηση του Υ.Δ. και απόφαση της Συνέλευσης
του Τμήματος Τ.Π.Ε.Β. Η αίτηση τροποποίησης μπορεί να
υποβληθεί μέχρι την κατάθεση της εισηγητικής έκθεσης
της Τριμελούς Συμβουλευτικής Επιτροπής. Όταν το θέμα
της διδακτορικής διατριβής αλλάζει πλήρως, ο Υ.Δ. έχει
το δικαίωμα να καταθέσει εκ νέου αίτηση και προσχέδιο.
Στη συνέχεια ακολουθούνται οι διαδικασίες επιλογής και
επίβλεψης που προβλέπονται στον παρόντα Κανονισμό,
χωρίς να προσμετράται ο χρόνος που έχει ήδη παρέλθει.
9.2. Η διδακτορική διατριβή συντάσσεται σε γλώσσα
που αποφασίζει η Συνέλευση του Τμήματος Τ.Π.Ε.Β., η
οποία λαμβάνει υπόψη τη γλώσσα συγγραφής που έχει
προτείνει ο Υ.Δ. στην αίτησή του. Σε περίπτωση που η
γλώσσα συγγραφής της διατριβής δεν είναι η ελληνική,
υποβάλλεται εκτενής περίληψη στην ελληνική γλώσσα.
9.3. Για τη συγγραφή της Διδακτορικής Διατριβής ακολουθείται το σχέδιο, το οποίο είναι αναρτημένο στον
διαδικτυακό τόπο του Τμήματος.
9.4. Στο εσώφυλλο κάθε κατατιθέμενης, υπό έγκριση
διδακτορικής διατριβής, μνημονεύεται, σε εμφανές σηΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1855/15.04.2025
μείο, η σύνθεση της Τριμελούς Συμβουλευτικής Επιτροπής, καθώς και της Επταμελούς Εξεταστικής Επιτροπής
της διδακτορικής διατριβής.
9.5. Μετά την ολοκλήρωση της συγγραφής της διδακτορικής διατριβής, και την υποβολή του τελευταίου
υπομνήματος σχετικά με την πρόοδο αυτής προς την
τριμελή συμβουλευτική επιτροπή, ο υποψήφιος διδάκτορας υποβάλλει αίτηση στην τριμελή συμβουλευτική
επιτροπή, διά της γραμματείας, για δημόσια υποστήριξη
και αξιολόγηση. Η τριμελής συμβουλευτική επιτροπή
αποφασίζει την έγκριση ή την αιτιολογημένη απόρριψη
της αίτησης και σε περίπτωση που αυτή εγκριθεί συντάσσει Εισηγητική έκθεση, την οποία υποβάλλει στη
Συνέλευση του Τμήματος ζητώντας τον ορισμό Επταμελούς Εξεταστικής Επιτροπής για την κρίση και την
αξιολόγηση της διδακτορικής διατριβής. Σε αντίθετη
περίπτωση, η τριμελής συμβουλευτική επιτροπή δίνει
αναλυτικά επιστημονικές παρατηρήσεις για τη βελτίωση
της Διδακτορικής Διατριβής και καθορίζει συγκεκριμένη
προθεσμία για την επανυποβολή της.
9.6. Η Συνέλευση του Τμήματος, μετά την κατάθεση
θετικής Εισηγητικής Έκθεσης της τριμελούς συμβουλευτικής επιτροπής, ορίζει επταμελή εξεταστική επιτροπή
για την αξιολόγηση της Διδακτορικής Διατριβής.
9.7. Στην επταμελή εξεταστική επιτροπή μετέχουν:
(α) Τα μέλη της τριμελούς συμβουλευτικής επιτροπής,
εφόσον πληρούν τα οριζόμενα κριτήρια από την νομοθεσία, και
(β) τουλάχιστον τέσσερα επιπλέον μέλη, που πρέπει
να πληρούν τα οριζόμενα κριτήρια από την νομοθεσία.
Κατ’ ελάχιστον τέσσερα (4) από τα επτά (7) μέλη της εξεταστικής επιτροπής είναι μέλη Διδακτικού Ερευνητικού
Προσωπικού που ανήκουν στο Πανεπιστήμιο Θεσσαλίας.
9.8. Η εξέταση της διατριβής γίνεται το αργότερο εντός
90 ημερών από την ημερομηνία ορισμού της επταμελούς
εξεταστικής επιτροπής από τη Συνέλευση του Τμήματος
και διαβίβασης της διατριβής στα μέλη της επιτροπής.
Σε περίπτωση παρέλευσης της τρίμηνης προθεσμίας η
επταμελής επιτροπή πρέπει να ορισθεί εκ νέου από τη
Συνέλευση του Τμήματος με εισήγηση του επιβλέποντα.
9.9. Η διδακτορική διατριβή υποστηρίζεται δημόσια
από τον υποψήφιο διδάκτορα σε χώρους του Πανεπιστημίου Θεσσαλίας ενώπιον της επταμελούς εξεταστι-
κής επιτροπής, η οποία υποβάλει ερωτήσεις προς τον
υποψήφιο. Η συνεδρίαση για τη δημόσια υποστήριξη
της διατριβής δύναται να πραγματοποιηθεί και με τη
χρήση μέσων τηλεδιάσκεψης, εφόσον δεν είναι δυνατή
η φυσική παρουσία όλων των μελών της εξεταστικής επιτροπής. Η συνεδρίαση και η όλη διαδικασία της εξέτασης
συντονίζεται από το επιβλέπον μέλος ΔΕΠ. Στη συνέχεια
η επταμελής εξεταστική επιτροπή συνεδριάζει χωρίς την
παρουσία τρίτων, αξιολογεί τη διδακτορική διατριβή
ως προς την ποιότητα, την πληρότητα, την πρωτότυπη
σκέψη και τη συμβολή της στην επιστήμη. Η έγκριση
της διδακτορικής διατριβής βάσει των κριτήριων αυτών
απαιτεί πλειοψηφία πέντε τουλάχιστον μελών.
Ο χρόνος και ο τρόπος παρακολούθησης της υποστήριξης της διδακτορικής διατριβής γνωστοποιείται
εγκαίρως στην ιστοσελίδα του τμήματος.
9.10. Η επταμελής εξεταστική επιτροπή δύναται, με
απόφαση της πλειοψηφίας των παριστάμενων μελών
της, να αναπέμψει τη διδακτορική διατριβή για διορθώσεις ή επεξηγήσεις για χρονικό διάστημα που δεν μπορεί
να είναι μικρότερο από τρεις (3) και μεγαλύτερο από
εννέα (9) μήνες αντίστοιχα.
9.11. Η έγκριση και βαθμολόγηση της Διδακτορικής
Διατριβής βεβαιώνεται με σχετικό πρακτικό, το οποίο
υπογράφεται από τα συμμετέχοντα στη διαδικασία αξιολόγησης της διατριβής μέλη της επταμελούς εξεταστικής
επιτροπής και διαβιβάζεται, δια της Γραμματείας, στη
Συνέλευση του Τμήματος. Η τριμελής επιτροπή ελέγχει
την πληρότητα και ορθότητα του τελικού κειμένου σε
περίπτωση διορθώσεων.
9.12. Η εγκριθείσα Διδακτορική Διατριβή βαθμολογείται με την ακόλουθη κλίμακα: Άριστα, Λίαν Καλώς,
Καλώς.
9.13. Οι εγκεκριμένες διδακτορικές διατριβές, μετά το
πέρας των ενδεχόμενων διορθώσεων που προτείνονται
από τις εξεταστικές επιτροπές, κατατίθενται από τους
διδακτορικούς φοιτητές στη βιβλιοθήκη σε ένα αντίτυπο
σε ηλεκτρονική μορφή.
Η Γραμματεία του τμήματος δεν ολοκληρώνει τα στάδια της απόδοσης του αντίστοιχου ακαδημαϊκού τίτλου,
αν προηγουμένως δεν λαμβάνει από τους υποψηφίους
βεβαίωση κατάθεσης της διδακτορικής διατριβής από
τη Βιβλιοθήκη του ιδρύματος. Με ευθύνη της κεντρικής
βιβλιοθήκης του Π.Θ. όλες οι εργασίες αυτές δημοσιεύονται στο ιδρυματικό αποθετήριο του Πανεπιστημίου
http://ir.lib.uth.gr.
9.14. Προκειμένου να χορηγηθεί το έγγραφο του
τίτλου του διδάκτορα, απαιτείται η κατάθεση της διατριβής στο Εθνικό Αρχείο Διδακτορικών Διατριβών
(ΕΑΔΔ) που τηρείται και διατίθεται από το Εθνικό Κέντρο Τεκμηρίωσης και Ηλεκτρονικού Περιεχομένου
(ΕΚΤ). Η κατάθεση της διδακτορικής διατριβής γίνεται
μέσω του Συστήματος Ηλεκτρονικής Κατάθεσης του
ΕΑΔΔ, το οποίο χρησιμοποιείται από τις Γραμματείες
των ελληνικών ΑΕΙ και τους διδάκτορες, σύμφωνα με
τις αναλυτικές οδηγίες της σχετικής ιστοσελίδας του ΕΚΤ
(https://phdms.ekt.gr/phdms/about/aboutPhdms).
Άρθρο 10
Δικαιώματα Υποψηφίων Διδακτόρων
10.1. Οι διδακτορικές σπουδές προσφέρονται δωρεάν.
10.2. Οι Υποψήφιοι Διδάκτορες διατηρούν για έξι (6)
πλήρη ακαδημαϊκά έτη από την πρώτη εγγραφή τους,
όλα τα δικαιώματα και τις παροχές που προβλέπονται
και για τους φοιτητές του δεύτερου κύκλου σπουδών.
Επιπλέον, οι Υ.Δ. διατηρούν δικαιώματα πρόσβασης,
δανεισμού και χρήσης των ηλεκτρονικών υπηρεσιών των πανεπιστημιακών βιβλιοθηκών μέχρι και
πέντε (5) έτη μετά την απονομή του Διδακτορικού
Διπλώματος.
10.3. Οι Υποψήφιοι Διδάκτορες ενθαρρύνονται να
συμμετέχουν σε συνέδρια, ημερίδες κ.ά., τόσο στην
ημεδαπή όσο και στην αλλοδαπή.
10.4. Οι Υποψήφιοι Διδάκτορες έχουν δικαίωμα να
χρησιμοποιούν τις ερευνητικές υποδομές του τμήμαΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1855/15.04.2025
τος, κατόπιν συνεννόησης με το επιβλέπον μέλος ΔΕΠ
και όποιο άλλο αρμόδιο για την υποδομή μέλος ΔΕΠ.
Άρθρο 11
Υποχρεώσεις Υποψηφίων Διδακτόρων
11.1. Οι Υποψήφιοι Διδάκτορες υποχρεούνται να συνεργάζονται με τον επιβλέποντα και τα μέλη της τριμε-
λούς συμβουλευτικής επιτροπής για την υποστήριξη της
εκπόνησης της διατριβής τους. Υποχρεούνται επίσης να
μετέχουν στις ακαδημαϊκές δραστηριότητες του Τμήματος (διαλέξεις, συνέδρια κ.ά.).
11.2 Ο υποψήφιος διδάκτορας, κάθε έτος, παρουσιάζει προφορικά και υποβάλλει και εγγράφως αναλυτικό
υπόμνημα ενώπιον της τριμελούς συμβουλευτικής επιτροπής σχετικά με την πρόοδο της διδακτορικής του δι-
ατριβής. Αντίγραφο του υπομνήματος, καθώς και σχόλια
επ’ αυτού από τον επιβλέποντα ή την τριμελή επιτροπή
συνιστούν την έκθεση προόδου που καταθέτει η τριμελής συμβουλευτική επιτροπή, καταχωρούνται στον
ατομικό φάκελο του Υποψήφιου Διδάκτορα.
11.3. Στις υποχρεώσεις του Υποψήφιου Διδάκτορα
περιλαμβάνονται δύο (2) τουλάχιστον δημοσιεύσεις σε
έγκριτα και υψηλής ποιότητας επιστημονικά περιοδικά
στις οποίες ο υποψήφιος διδάκτορας να έχει τεκμηριωμένα σημαντική συμμετοχή. Είναι επίσης επιθυμητό να
έχει παρουσιάσει τμήματα της εργασίας του σε διεθνή
ή εθνικά επιστημονικά συνέδρια. Ως φορέας προέλευσης των δημοσιεύσεων, αναφορικά με τον Υ.Δ. πρέπει
να εμφανίζεται το Π.Θ. και το Τ.Π.Ε.Β.
11.4. Όλοι οι Υποψήφιοι Διδάκτορες είναι υποχρεωμένοι να προσφέρουν επικουρικό έργο σύμφωνα με
τις ανάγκες των προγραμμάτων πρώτου και δεύτερου
κύκλου σπουδών του Τμήματος, κατόπιν υπόδειξης ή
σύμφωνης γνώμης του Επιβλέποντος. Σε ορισμένες περιπτώσεις μετά από απόφαση της Συνέλευσης μπορεί
να εκδίδεται επίσης πρόσκληση προς τους Υποψήφιοι
Διδάκτορες για παροχή επικουρικού διδακτικού έργου
στο προπτυχιακό πρόγραμμα σπουδών του Τμήματος.
Στην περίπτωση αυτή, οι αιτήσεις, οι οποίες συνοδεύονται από την άποψη του επιβλέποντα, υποβάλλονται
στην Γραμματεία εξετάζονται και η Συνέλευση με απόφασή της αναθέτει το επικουρικό διδακτικό έργο. Το είδος
του επικουρικού έργου εξαρτάται από τις ανάγκες του
προπτυχιακού προγράμματος, όπως λ.χ. διεξαγωγή και
υποστήριξη φροντιστηριακών και εργαστηριακών ασκήσεων, επιτήρηση εξετάσεων κ.λπ. Πιο συγκεκριμένα:
α) Οι Υποψήφιοι Διδάκτορες είναι υποχρεωμένοι,
εφόσον τους ζητηθεί, να προσφέρουν επικουρικό εκπαιδευτικό ή άλλο έργο, ισοδύναμο με οκτώ (8) ώρες
εβδομαδιαίως, το μέγιστο, ανά εξάμηνο.
β) Η κατανομή επικουρικού έργου προτείνεται από τον
Επιβλέποντα Καθηγητή.
γ) Η προσφορά επικουρικού έργου βεβαιώνεται από
το διδάσκοντα του προπτυχιακού μαθήματος ή μεταπτυχιακού μαθήματος και κατατίθεται στην Γραμματεία
του Τμήματος. Επαναλαμβανόμενη αποχή του υποψηφίου διδάκτορα για δύο συνεχή εξάμηνα από επικουρικό
έργο το οποίο έχει ζητηθεί, συνεπάγεται αυτόματα τη
διαγραφή του.
δ) Η συνολική προσφορά επικουρικού έργου κάθε
υποψηφίου ελέγχεται πριν απονεμηθεί ο διδακτορικός
τίτλος.
ε) Σε ορισμένες περιπτώσεις και ύστερα από έγκριση της Συνέλευσης, μέρος της παραπάνω υποχρέωσης
μπορεί να εκπληρωθεί με επικουρία άλλων λειτουργιών,
όπως για παράδειγμα τεχνικής υποστήριξης σε συστήματα του Τμήματος ή εργαστηρίων του.
στ) Οι Υποψήφιοι Διδάκτορες μπορούν, σε συνεννόηση με τους διδάσκοντες, να συμμετέχουν στην επίβλεψη
πτυχιακών ή διπλωματικών εργασιών ή στη διόρθωση
ασκήσεων. Το έργο αυτό μπορεί να προσμετράται και
πλέον των 8 ωρών εβδομαδιαίως.
ζ) Η Συνέλευση αξιολογεί το επικουρικό έργο των υποψηφίων διδακτόρων στο τέλος κάθε ακαδημαϊκού έτους.
Στους φοιτητές που θα αξιολογηθούν θετικά, θα παρέχεται σχετική βεβαίωση απασχόλησης και η προσφορά
έργου θα σημειώνεται στην καρτέλα τους.
η) Σε περίπτωση ύπαρξης διαθέσιμων κονδυλίων, είναι δυνατή η αποζημίωση των υποψηφίων διδακτόρων
για την παροχή του βεβαιωμένου επικουρικού έργου.
Το ανώτατο όριο ωριαίας αντιμισθίας που δύναται να
βαρύνει αποκλειστικά ιδιωτικούς, ίδιους και διεθνείς
πόρους του Π.Θ. για την ανάθεση επικουρικού έργου
σε υποψήφιους διδάκτορες ορίζεται από την Συνέλευση
του Τμήματος.
θ) Η συμμετοχή στις επιτηρήσεις των εξετάσεων προπτυχιακών ή μεταπτυχιακών μαθημάτων, σύμφωνα με
το πρόγραμμα της εκάστοτε εξεταστικής, είναι υποχρεωτική. Απαλλάσσονται από την υποχρέωση επιτήρη-
σης μόνο όσοι Υποψήφιοι Διδάκτορες έχουν αναστολή
σπουδών.
ι) Με εισήγηση της Συνέλευσης, συνεπάγονται την έγγραφη επίπληξη: α) Η άρνηση αποδοχής του καθήκοντος
του επιτηρητή, β) Η μη προσέλευση στην επιτήρηση,
γ) Η πλημμελής εκτέλεση των καθηκόντων επιτηρήσεως.
Τρεις (3) συνολικά επιπλήξεις συνεπάγονται τη διαγραφή
του Υποψήφιου Διδάκτορα.
11.5 Σε περίπτωση που ο Υποψήφιος Διδάκτορας λάβει εκπαιδευτική άδεια από την υπηρεσία του για την
εκπόνηση της διδακτορικής έρευνας, είναι υποχρεωμένος να το γνωστοποιήσει άμεσα στον επιβλέποντα και
στην Γραμματεία του τμήματος.
Άρθρο 12
Διαγραφή Υποψηφίων Διδακτόρων
12.1. H διαγραφή Υποψήφιου Διδάκτορα επέρχεται:
α) Με την υποβολή σχετικής έγγραφης αίτησης του
Υποψήφιου Διδάκτορα προς το Τμήμα.
β) Με την παρέλευση της μέγιστης χρονικής διάρκειας
εκπόνησης της διδακτορικής διατριβής.
γ) Με την μη υποβολή ετήσιων αναλυτικών υπομνημάτων σχετικά με την πρόοδο της διατριβής του.
12.2. Η διαγραφή Υποψήφιου Διδάκτορα είναι επίσης
δυνατή με απόφαση της Συνέλευσης του Τμήματος, μετά
από αιτιολογημένη εισήγηση της τριμελούς συμβουλευτικής επιτροπής, για τους εξής λόγους:
α) Παραβίαση των κείμενων διατάξεων με τη διάπραξη
σοβαρού πειθαρχικού παραπτώματος.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1855/15.04.2025
β) Ανεπαρκής πρόοδος ή συνεργασία του Υποψήφιου
Διδάκτορα, η οποία τεκμηριώνεται ομόφωνα από την
τριμελή συμβουλευτική επιτροπή με έκθεσή της προς
την συνέλευση του τμήματος.
γ) Επαναλαμβανόμενη αποχή του υποψήφιου διδάκτορος για δύο συνεχή εξάμηνα, από επικουρικό έργο
το οποίο έχει ζητηθεί.
δ) Τρεις συνολικά έγγραφες επιπλήξεις για μη συμμετοχή του Υποψήφιου Διδάκτορα στις επιτηρήσεις των
εξετάσεων προπτυχιακών ή μεταπτυχιακών μαθημάτων.
Άρθρο 13
Πνευματικά δικαιώματα και λογοκλοπή
13.1. Τα πνευματικά δικαιώματα των Διδακτορικών Διατριβών ή τα πιθανά δικαιώματα ευρεσιτεχνίας ή εμπορι-
κής εκμετάλλευσης των εργασιών καθορίζονται με σχετικές αποφάσεις της Επιτροπής Δεοντολογίας του Π.Θ.
13.2. Απαγορεύεται κάθε είδους λογοκλοπή στις εργασίες των μαθημάτων, τις δημοσιεύσεις ή τη συγγραφή
των Διδακτορικών Διατριβών, επινόηση ερευνητικών
δεδομένων και γενικότερα αντιεπιστημονική συμπεριφορά. Η Επιτροπή Δεοντολογίας είναι αρμόδια να ενη-
μερώνει σχετικά τους Υποψήφιους Διδάκτορες και να
επιβάλλει ποινές, όπου αυτό είναι αναγκαίο. Λεπτομερείς
οδηγίες για το θέμα θα εκδίδονται από την Επιτροπή
Δεοντολογίας του Πανεπιστημίου.
13.3. Ως λογοκλοπή ορίζεται η αυτολεξεί αντιγραφή
κειμένου από οποιαδήποτε πηγή (δημοσιευμένη ή αδημοσίευτη), χωρίς το κείμενο να τίθεται εντός εισαγωγι-
κών ή/και χωρίς να γίνεται ορθή βιβλιογραφική αναφορά
στην πηγή από την οποία αντλείται. Επίσης, ως λογοκλοπή ορίζεται η μεταφορά ενός κειμένου σε μία εργασία με
ελάχιστες φραστικές αλλαγές ή/και με απλή μετάφραση
από μία γλώσσα σε άλλη και χωρίς να γίνεται η δέουσα
αναφορά στην πηγή από την οποία αντλείται.
13.4. Καμία διδακτορική διατριβή δεν κατατίθεται για
υποστήριξη αν προηγουμένως δεν ελεγχθεί από την ηλεκτρονική υπηρεσία πρόληψης λογοκλοπής της κεντρικής
βιβλιοθήκης του ιδρύματος.
Άρθρο 14
Αναγόρευση και Καθομολόγηση Διδακτόρων
14.1. Η ιδιότητα του διδάκτορα αποκτάται με την ημερομηνία έγκρισης της διδακτορικής διατριβής από την
επταμελή εξεταστική επιτροπή.
Η αναγόρευση από τη Συνέλευση έχει βεβαιωτικό
χαρακτήρα.
Πριν από την αναγόρευση και καθομολόγησή του, ο
υποψήφιος διδάκτορας μπορεί να ζητήσει βεβαίωση
επιτυχούς περάτωσης.
14.2. Η διαδικασία που ακολουθείται πριν από την αναγόρευση του Υ.Δ. σε διδάκτορα περιλαμβάνει:
α) Αίτηση υποψηφίου για αναγόρευση-καθομολόγηση.
β) Κατάθεση διατριβής στη Γραμματεία του Τμήματος
σε ψηφιακή μορφή.
γ) Βεβαίωση κατάθεσης της διδακτορικής διατριβής
από τη Βιβλιοθήκη του Ιδρύματος.
δ) Κατάθεση διατριβής στο Εθνικό Κέντρο Τεκμηρίωσης.
14.3. Η διαδικασία αναγόρευσης γίνεται στο πλαίσιο
της Συνέλευσης του Τμήματος Τ.Π.Ε.Β. Η καθομολόγηση
και η απονομή του Διδακτορικού Διπλώματος γίνεται σε
ειδική τελετή, σύμφωνα με την απόφαση της Συγκλήτου
του Π.Θ.
Άρθρο 15
Μεταβατικές διατάξεις
Ο παρών Κανονισμός ισχύει για όλους του υποψήφιους
διδάκτορες του Τ.Π.Ε.Β. Όσα θέματα δεν ρυθμίζονται από
την ισχύουσα νομοθεσία, τον Κανονισμό Διδακτορικών
Σπουδών του Πανεπιστημίου Θεσσαλίας και τον παρόντα Κανονισμό Λειτουργίας θα ρυθμίζονται με αποφά-
σεις των αρμόδιων οργάνων του Πανεπιστημίου.
Η απόφαση αυτή να δημοσιευτεί στην Εφημερίδα της
Κυβερνήσεως.
Βόλος, 8 Απριλίου 2025
Ο Πρύτανης
ΧΑΡΑΛΑΜΠΟΣ ΜΠΙΛΛΙΝΗΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1855/15.04.2025
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αιτήματος στην ηλεκτρονική διεύθυνση feksales@et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
στην ηλεκτρονική διεύθυνση feksales@et.gr.
-   Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου
ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού)
προσαυξάνεται κατά 0,30 €.
-  To τεύχος Α.Σ.Ε.Π. διατίθεται δωρεάν.
-   Υπάρχει δυνατότητα ετήσιας συνδρομής οποιουδήποτε τεύχους σε έντυπη μορφή μέσω
του Τμήματος Πωλήσεων και Συνδρομητών.
• Τρόποι αποστολής κειμένων προς δημοσίευση:
Α.  Αποστολή των εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr. Σχετικές εγκύκλιοι και οδηγίες στην ηλεκτρονική διεύθυνση του
Εθνικού Τυπογραφείου (www.et.gr) στη διαδρομή Ανακοινώσεις ----> Εγκύκλιοι.
Β.  Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν είτε
να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Ταχυδρομική Διεύθυνση: Καποδιστρίου 34, 10432 Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000
Ιστότοπος: www.et.gr
Πληροφορίες σχετικά με την λειτουργία του ιστότοπου: helpdesk.et@et.gr
Αποστολή εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γραφείο 3 και τηλεφ. κέντρο 210 5279000)
Παραλαβή Δημοσιευτέας Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα έως και Παρασκευή: 8:00 - 13:30

[Source: 20250201855.pdf | Tokens: 52375]